Gēza Fišters

Gēza Fišters (; , Budapešta - , Toronto) bija Ungārijas un Kanādas šahists, FIDE starptautiskais meistars (IM, 1969).

 Biogrāfija 
1936. gadā uzvarējis Budapeštas šaha čempionātā. Otrā pasaules kara laikā sekmīgi spēlējis šaha turnīros. 1941. gadā kļuvis par Ungārijas šaha čempionu. Tajā pašā gadā starptautiskajā turnīrā Minhenē ieņēmis 11. vietu, nospēlējot neizšķirti ar toreizējo Pasaules šaha čempionu Aleksandru Aļehinu.Munich 1941 1943. gadā bijis otrais Ungārijas šaha čempionātā, bet 1943.-1944. gadā uzvarējis Ungārijas korespondencšaha čempionātā. Pēc kara, 1947. gadā Ungārijas izlases sastāvā uzvarējis Balkānu valstu komandu šaha čempionātā. Tomēr dzīve sociālistiskajā Ungārijā nav apmierinājusi Fišteru, un viņš caur Austrumberlīni nelegāli šķērsoja robežu. Pēc neilgas dzīves Rietumvācijā 1953. gadā Fišters pārcēlās uz Kanādu. Šeit viņš apmetās Toronto un turpināja savas šahista gaitas. Septiņas reizes kļuvis par Toronto šaha čempionu (1954, 1955, 1956, 1957, 1962, 1969, 1971). 1955. gadā uzvarējis Kanādas šaha ātrspēles čempionātā, bet 1957. gadā atkārtojis šo panākumu ASV šaha ātrspēles čempionātā. 1955. gadā ieņēmis 5. vietu Kanādas šaha čempionātā. Lielākais panākums šahista karjerā ir bijis Kanādas šaha vicečempiona nosaukums 1957. gadā. Tā kā turnīra uzvarētājs atteicies spēlēt starpzonu turnīrā, tad Fišters ieņēmis Kanādas zonas uzvarētāja vietu starpzonu turnīrā. 1958. gadā starpzonu turnīrs Portorožā (Dienvidslāvija) izvērtās Fišteram ļoti neveiksmīgi. Lai gan Kanādā pirms turnīra viņam prognozēja cīņu par pirmo divpadsmitnieku, realitātē Fišters bija izteikts turnīra pastarītis un pārliecinoši palika pēdējā vietā.Portoroz Interzonal (1958)
Kanādas izlases sastāvā piedalījies divās Pasaules šaha olimpiādēs:
 1958. gadā Minhenē pie 4. galdiņa (+5, =7, -2);
 1970. gadā Zīgenē pie 2. rezerves galdiņa (+1 =1 -4).
Līdz mūža beigām bijis aktīvs Toronto šaha klubu apmeklētājs un izcēlies ar savu aizraušanos ar šaha ātrspēli.

 Atsauces 

 Ārējās saites 
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (Balkānu valstu komandu šaha čempionāti)

Kategorija:1910. gadā dzimušie
Kategorija:1990. gadā mirušie
Kategorija:Budapeštā dzimušie
Kategorija:Ungārijas šahisti
Kategorija:Kanādas šahisti
Kategorija:Pārbēdzēji